Ioannes Eichel

Ioannes (vulgo: Hans) Eichel (natus 24 Decembris 1941) vir publicus Germaniae et sodalis Socialis Democraticae Factionis Germaniae (SPD) est.

 Munus 
Schola anno 1961 finita Eichel Marburgi et Berolini linguae Theodiscae, philosophiae, rebus politicis, historiae atque insitutioni studebat. Tum annis 1970 ad usque 1975 magister Cassalae in schola sua docebat.

 Cursus honorum 
Ab anno 1964 sodalis SPD factus est et 6 Octobris 1975 magister civium superior Cassalae creatus est. Ab anno 1989 et praeses suae factionis Hassiae erat. 5 Aprilis 1991, cum SPD electionibus senatus terrae Hassiae paucis suffragiis vicisset, successor Gualterii Wallmann (CDU) praeses ministrorum Hassiae creatus est et etiam sodalis senatus terrae erat. Una cum Viridibus nunc terram regnavit. Electionibus anni 1995 Eichel iterum electus est, quamquam SPD nonnullos sectatores amiserat. Anno 1999 autem suffragium perdidit et 7 Aprilis Rolandus Koch (CDU) ei successit. Quinque tantum dies post Eichel a Gerhardo Schröder cancellario Theodisco ministrum aerarii nominatus est. Successor erat Anscharii Lafontaine, qui paucis diebus ante inopinante a magistratu se recesserat. Eichel autem, qui ab anno 2002 etiam sodalis Dietae Foederalis Germaniae est, honorem gessit ad annum 2005, cum Schröder electiones perdidisset et Angela Merkel successor eius facta est. Dietam Foederalem anno 2009 reliquit.

 Nexus externi 
 Pagina personalis
 Curriculum vitae in Pagina Dietae Foederalis 

Categoria:Alumni universitatum et scholarum Berolinensium
Categoria:Alumni Universitatis Marburgensis
Categoria:Praesides ministrorum Hassiae
Categoria:Praesides Consilii Foederalis Germaniae
Categoria:Legati Dietae Foederalis Germaniae
Categoria:Administri Foederales Aerarii Publici
Categoria:Nati 1941
Categoria:Homines vivi